Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
USA:n ulkoministeri Antony Blinken vieraili Israelissa -
ja esitti listan vaatimuksia.
Israel tiettävästi harkitsee -
USA:n laatimaa Hizbollahia koskevaa suunnitelmaa.
EU ilmoitti 1 miljardin euron avustuksesta Libanonin hallitukselle.
Yhdysvallat patistaa terroristijärjestö Hamasia -
hyväksymään Israelin "erittäin avokätisen" tulitaukoehdotuksen, -
jonka vastineeksi vapautettaisiin joitakin panttivankeja.
Israelilta USA vaatii humanitaarisen avun lisäämistä Gazaan.
Lisäksi USA vastustaa jyrkästi -
IDF:n maahyökkäystä Hamasin viimeiseen linnakkeeseen Rafahiin.
Nämä olivat pääkohdat, joita USA:n ulkoministeri Antony Blinken -
piti esillä eilen päättyneellä vierailullaan Israelissa.
Tavattuaan ensin Israelin presidentin Isaac Herzogin -
Blinken tapasi pääministeri Benjamin Netanjahun.
Sen jälkeen hän vieraili Etelä-Israelissa.
Viime viikkoina on saavutettu merkittävää edistystä, -
jonka vaikutus alkaa jo näkyä gazalaisten elämässä.
Kävimme eilen Jordaniassa.
Osa teistä näki, kun rekkoja lastattiin Jordaniassa.
Rekat pääsivät tänään ensimmäistä kertaa Erezin kautta Gazaan, mikä on-
hyvin tärkeää, koska sitä kautta on suora pääsy Pohjois-Gazaan.
Edistys on ollut todellista, mutta koska avuntarve Gazassa on niin valtava, -
apua pitää toimittaa sinne nopeammin ja pitkäjänteisesti.
Samalla kun keskitymme avustusrekkojen määrään, -
tärkeintä on kuitenkin se, mikä vaikutus tällä kaikella on.
Palestiinalaisille rekankuljettajille myönnettiin erityislupa saapua -
Israeliin lastaamaan ja kuljettamaan avustuksia sieltä edelleen Gazaan.
Olen gazalainen. Olin Rafahissa, -
ja tulin sieltä tänään tänne Pohjois-Gazaan.
Tämä on ensimmäinen kerta kuuteen kuukauteen, -
kun olen täällä Pohjois-Gazassa.
Erezin raja-asema avattiin nyt ensi kertaa avustuskuljetuksille.
Tämä avustus tulee Jordaniasta.
Me lastasimme sen näihin rekkoihin Beershebassa -
ja tulimme sieltä Gazaan. 30 rekkaa on saapunut tänään Gazaan.
Toivottavasti apua saadaan tuotua vielä enemmän -
sekä Erezin että Kerem Shalomin raja-asemien kautta.
Ulkoministeri Blinkenin mukana Etelä-Israelissa vieraillut -
Israelin puolustusministeri Joav Gallant sanoi, -
että Israel tekee Gazan siviilien auttamiseksi paljon enemmän -
kuin mitä kansainvälinen humanitaarinen laki edellyttää.
Meillä oli juuri antoisa vierailu ulkoministeri Antony Blinkenin kanssa-
täällä Kerem Shalomin asemalla.
Keskustelimme siitä, miten avun toimittamista Gazaan voidaan lisätä.
Päätimme avata tänään Pohjois- Gazaan vievän Erezin raja-aseman.
Lisäksi myönsimme avustustarvikkeita kuljettaville laivoille luvan -
purkaa lastinsa Ashdodin satamassa, -
mistä tarvikkeet kuljetetaan edelleen Pohjois-Gazaan.
Näin alueelle saadaan toimitettua -
vettä, humanitaarisia tarvikkeita, lääkkeitä ja ruokaa.
Teemme merkittäviä toimenpiteitä -
Gazaan menevän humanitaarisen avun lisäämiseksi. Se on tärkeää.
Puolustusministeri Gallant korosti, -
että Israel käy sotaa Hamasia ja sen terroristiliittolaisia vastaan, -
joista on tullut Iranin käsikassaroita. Israel ei sodi Gazan väestöä vastaan.
Taistelemme Hamasia vastaan, joka on julma terroristijärjestö.
Emme taistele Gazan siviilejä vastaan.
Edesautamme humanitaarisen avun toimittamista alueelle.
Kuten ulkoministeri Blinkenille totesin, ja korostan sitä jälleen:
tämän sodan aloitti Iranin tukema julma terroristijärjestö Hamas, -
joka toimii vain muutamien metrien päässä Israelin rajalta.
Hamas hyökkäsi Israeliin 7.10.2023 -
tappaen yli 1 000 viatonta ihmistä, joukossa lapsia, naisia ja miehiä.
He sieppasivat yli 250 ihmistä, joista 133 on yhä Gazassa.
Tuhoamme Hamas-järjestön -
ja tuomme israelilaiset panttivangit takaisin perheidensä luo.
Johtavat sotilasasiantuntijat pitävät maahyökkäystä Rafahiin -
tärkeänä vaiheena islamistisen Hamasin tuhoamisessa.
Bidenin hallinto ja Euroopan maat sen sijaan vastustavat yhä -
Israelin aikomusta käynnistää ratkaiseva hyökkäys -
Hamasin viimeiseen toimivaan linnakkeeseen Etelä-Gazassa.
Rafahin osalta kantamme on selvä. Se ei ole muuttunut. Eikä se muutu.
Emme tue sotilasoperaatiota Rafahissa -
ilman toimivaa suunnitelmaa siviilien turvallisuuden varmistamisesta.
Emme ole vielä nähneet sellaista suunnitelmaa.
Vierailullaan Etelä-Israelissa Blinken patisti terrorijärjestö Hamasia -
hyväksymään Israelin antaman ehdotuksen tilapäisestä tulitauosta -
ja muista mittavista myönnytyksistä, -
joiden vastineeksi Hamas vapauttaisi joitakin panttivankeja.
Israel on tehnyt tärkeitä kompromisseja -
nyt käsiteltävänä olevan ehdotuksen osalta -
sekä osoittanut valmiutensa hyväksyä tämä sopimus.
Asia riippuu nyt Hamasista. Hamasin täytyy päättää, -
suostuuko se sopimukseen ja aikooko se -
parantaa gazalaisten tilannetta, joista se sanoo välittävänsä.
Nyt ei ole aikaa viivytellä -
tai tehdä lisävaatimuksia.
Sopimus on tarjottu. Heidän pitäisi hyväksyä se.
Asiasta perillä olevat israelilais- lähteet suhtautuvat pessimistisesti -
panttivankisopimuksen toteutumismahdollisuuksiin.
Näin siksi, että Hamas on aina esittänyt uusia vaatimuksia -
kaikkien ehdotusten yhteydessä.
Se mm. vaatii takeita siitä, että sota loppuu, kun sopimus astuu voimaan.
Muiden raporttien mukaan merkittävää edistystä on kuitenkin tapahtunut.
Israelin turvallisuuskabinetti kokoontui tänään -
sotakabinetin erillisen kokouksen jälkeen -
keskustelemaan tämänhetkisestä tilanteesta.
Israelin ja Hizbollahin välisen konfliktin osalta on raportoitu, -
että Israel olisi valmis keskustelemaan
rajaa koskevista muutoksista Libanonin kanssa.
Yhdysvaltojen laatiman suunnitelman ensimmäinen vaihe pitäisi sisällään -
vihollisuuksien jäädyttämisen pohjoisrajalla.
USA ei ilmeisesti odota Hizbollahin vetäytyvän Litani-joen pohjoispuolelle,
kuten YK:n turvallisuusneuvoston päätöslauselmassa 1701 edellytetään.
Samalla Bidenin hallinto nähtävästi -
painostaa Israelia tyytymään tilanteeseen, -
jossa Hizbollah on vetäytynyt kauemmas rajalta -
Israelin tehostettujen ilmaoperaatioiden tuloksena.
Asiasta ei ole vielä tehty konkreettisia päätöksiä.
Pääministerin kanslia kieltäytyi kommentoimasta raporttia.
Ranskan ulkoministeri Stephane Sejourne -
sanoi Ranskan Tel Avivin -konsulaatin avajaisissa, että Ranska toivoo -
läpimurtoa Hizbollahin ja Israelin välisten jännitteiden purkamisessa.
Tänä iltana en käsittele politiikkaa, -
mutta tietysti me kaikki toivomme rauhaa ja vaurautta -
ja ennen kaikkea sitä, että tilanne rauhoittuu.
Libanonin väliaikainen pääministeri Najib Mikati -
isännöi Kyproksen presidenttiä Nikos Christodoulidesia -
ja Euroopan komission puheen- johtajaa Ursula von der Leyeniä.
Von der Leyen lupasi EU:n tukevan Libanonia -
ja antavan maalle 1 miljardin euron rahoituspaketin.
Tukemme alleviivaamiseksi ilmoitan, -
että Libanonille myönnetään 1 miljardin euron rahoituspaketti, -
joka on käytettävissä tästä vuodesta vuoteen 2027.
Olemme täällä ennen kaikkea sanoaksemme, -
että EU tukee voimakkaasti Libanonia ja sen kansaa -
ja että haluamme vahvistaa pitkäaikaista yhteistyötämme.
Tämä oli myös Euroopan johtajien hyvin selvä viesti -
edellisessä huippukokouksessamme. Tänään Nikos ja minä olemme täällä -
eurooppalaisessa yhteishengessä toistamassa tätä viestiä.
Keskustelimme tänään siitä, -
miten voimme vahvistaa poliittisia ja taloudellisia suhteitamme -
sekä tukea Libanonin turvallisuutta ja vakautta.
Rahoituspaketti julkistettiin -
Libanonin hallintorakenteisiin juurtuneesta korruptiosta huolimatta.
Korruptio on pääsyy sille, että Libanon ei ole saanut -
tarvitsemaansa rahoitusta Kansainväliseltä valuuttarahastolta, -
joka vaatii Libanonilta uudistuksia.
Kiitos seurasta.
Rukoillaan rauhaa Jerusalemille ja pelastusta Israelille.
Haluan kiittää TV7 Israelin tukijoita. Toimimme täysin lahjoitusten varassa,
ja koko ohjelmistomme on katsottavissa ilmaiseksi.
Lahjoitustenne avulla -
voimme saavuttaa ohjelmillamme miljoonia koteja maailmanlaajuisesti.
Olen Jonathan Hessen. Siunattua illanjatkoa.
Nähdään tulevien ohjelmien parissa, jos Luoja suo. Shalom Jerusalemista.
Suomennos: Sirpa Kaukonen